Влашки кнез Михај Храбри, након што је заузео Трансилванију, такође је 1600. године свргнуо кнеза јеремију Мовилу и успео да постане први кнез који је владао Молдавијом, Влашком и Трансилванијом. Овај период уједињених кнежевина је окончан пољским освајањем области до Букурешта, које је убрзо заустављено избијањем Пољско-шведског рата и поновним успостављањем османске владавине. Пољско напредовање је заустављено од стране Османлија у бици код Цуцоре 1620. године, након које је окончана владавина молдавског војводе Гашпара Грацијанија.